Hosams Abu Meri

Hosams Abu Meri (, Houssam Abou Merhi; dzimis ) ir Libānas arābu izcelsmes Latvijas ārsts un politiķis. Pašreizējais Latvijas Republikas veselības ministrs, pārstāv partiju "Vienotība" un apvienību "Jaunā Vienotība", ievēlēts 14. Saeimā. Bijis 12. Saeimas un Ropažu novada domes deputāts.

 Dzīvesgājums 
Dzimis 1974. gadā Libānā. No 1993. līdz 1999. gadam studēja medicīnu Latvijas Medicīnas akadēmijā. Pēc ārsta grāda iegūšanas turpināja studijas Latvijas Universitātes rezidentūras programmā, 2002. gadā iegūstot internista specialitāti, bet 2004. gadā LU Pēcdiploma izglītības institūts viņam piešķīra gastroenterologa specialitātes sertifikātu.

Strādāja slimnīcā Bikur Holim, Veselības centrā 4 un citās medicīnas iestādēs par gastroenterologu, endoskopistu. Nodibināja Arābu kultūras centru, Latvijas Libānas kultūras biedrību.

2007. gadā H. Abu Meri ieguva Latvijas pilsonību.

 Politiskā darbība 
2014. gadā H. Abu Meri kandidēja 12. Saeimas vēlēšanās no partijas "Vienotība" saraksta, tomēr netika ievēlēts. Vietu 12. Saeimā viņš ieguva uz laiku, kamēr viņa partijas biedrs Rihards Kozlovskis pildīja ministra pienākumus. H. Abu Meri bijis arī Labklājības ministrijas parlamentārais sekretārs. 2017. gada beigās apstiprināts par "Vienotības" Saeimas frakcijas priekšsēdētāju.

Kandidēja no apvienības "Jaunā Vienotība" saraksta 13. Saeimas vēlēšanās, taču netika ievēlēts, palikdams pirmais "aiz svītras" Vidzemes vēlēšanu apgabalā. Tāpat pietiekošu vēlētāju atbalstu nesaņēma Rīgas domes ārkārtas vēlēšanās 2020. gada augustā. 2021. gada Latvijas pašvaldību vēlēšanās kandidēja Ropažu novadā un tika ievēlēts novada domē. 2021. gada oktobrī viņam bija iespēja ieņemt vietu Rīgas domē, pēc tam, kad no domes uz Saeimu pārcēlās "Jaunās Vienotības" frakcijas vadītājs Kārlis Šadurskis, tomēr H. Abu Meri izvēlējās turpināt darbu kā Ropažu novada deputāts.

2022. gadā ievēlēts 14. Saeimā no apvienības "Jaunā Vienotība".

2023. gada 15. septembrī apstiprināts par veselības ministru Evikas Siliņas valdībā.

2025. gada 27. septembrī atkārtoti ievēlēts partijas "Vienotība" domes priekšsēdētāja amatā.

 Privātā dzīve 
Precējies trīs reizes. Laulībā ar pirmo sievu dzimušas divas meitas. 2017. gada jūnijā tika paziņots, ka otrā laulība ar politiķi un uzņēmēju Lindu (Abu Meri) Mūrnieci tiks šķirta.Šķiras Linda un Hosams Abu Meri; deputāts publicē sirsnīgi atklātu vēstījumu  LA.lv 2019. gada augustā apprecējās trešo reizi: ar televīzijas žurnālisti un politiķi Lindu (Krūmiņu) Abu Meri.Hosams Abu Meri apprecējies ar Lindu Krūmiņu apollo.lv

 Atsauces 

 Ārējās saites 


Kategorija:1974. gadā dzimušie
Kategorija:Latvijas libānieši
Kategorija:"Vienotības" politiķi
Kategorija:12. Saeimas deputāti
Kategorija:14. Saeimas deputāti
Kategorija:Latvijas mediķi
Kategorija:Latvijas veselības ministri
Kategorija:Pašreizējie Ministru kabineta locekļi
Kategorija:Personas, kurām Saeima piešķīrusi Latvijas pilsonību